***PATRONATUL SERVICILOR PRIVATE DIN ROMÂNIA (PSP) susține public activitatea de inovare-dezvoltare,*** ca cel mai important pilon de creștere durabilă a economiei românești.

Conferința organizata de PSPR, în ziua de 24 martie 2015, a relevat activitatea remarcabilă a unor firme românești în domeniul inovării, participanții solicitând public necesitatea adoptării de măsuri de către autoritățile competente.

În scopul adoptării de măsuri, de către autoritățile competente, în scopul creșterii accelerate a investițiilor private în acest domeniu, participanții la conferință au solicitat:

1. ***definirea univocă a conceptului de inovare***, astfel încât firmele să nu fie implicate în dispute cu inspectorii ANAF, stimulați și obligații de metodologii obscure, nepublice să facă interpretări generatoare de litigii costisitoare.

*A fost făcută propunere de text pentru a fi introdusă în “Codul Fiscal”.*

1. ***să se acorde ajutor de stat pentru crearea a cel puțin unui loc de muncă nou,***  în loc de 20 așa cum prevede legislația în vigoare.

*A fost cerută diversificarea și finanțarea mai consistentă a firmelor  
inovative*.

1. ***ghidurile solicitantului***, emise de Ministerul Fondurilor Europene pentru Programul Operațional de Competitivitate 2014-2020, ***să fie simplificate,*** conform  cererilor și angajamentelor formulate în cadrul discuțiilor dintre participanți și reprezentanții Ministerului Fondurilor Europene.
2. ***a fost salutată inițiativa Ministerului Fondurilor Europene*** de ***înființare a unui departament specializat*** in susținerea proiectelor propuse în a fi finanțate direct de Bruxelles, în cadrul programului HORIZON 2020.
3. s-a solicitat ***dezvoltarea de sisteme noi*** pentru introducerea pe piață a rezultatelor proceselor de inovare, prin realizarea de achiziții publice directe a unor prototipuri sau serii zero.

*Acțiunea vizează crearea posibilității de satisfacere a unor condiții introduse în caietele de sarcini, destinate unor achiziții publice majore*.

1. participanții la conferință ***au fost de acord ca măsurile de sprijin oferite de Guvernul României să stimuleze antrenarea*** unor proiecte comune, a unui număr cât mai mare de firme românești; în numeroase cazuri, identificându-se complementaritatea unor proiecte aflate în derulare.

Conferința PSPR, destinata susținerii competitivității, inteligenței și valorii adăugate prin servicii de inovare-dezvoltare, constituie un moment important în reafirmarea publică a valorii creativității specialiștilor români.

PSPR va continua să susțină public necesitatea recunoașterii și valorificării rezultatelor autentice, produse de firmele inovative românești, și creșterea constantă și autentică a colaborării acestora cu firme cu activități similare din UE sau internaționale.

PSPR considera ca poate contribui semnificativ la procesul global de inovare, proces de mult mai mare importanță decât cel de exploatare, până la epuizare, a unor resurse naturale.

**PATRONATUL SERVICILOR PRIVATE DIN ROMÂNIA**